Ilbieraħ l-Avukati tal-eks Ministru Justyne Caruana resqu protest ġudizjarju bil-għan li l-Ispeaker Anġlu Farrugia ikun parti mill-proċeduri li hi fetħet. Hija resqet ukoll applikazzjoni fil-proċeduri Kostituzzjonali kontra l-Avukat tal-Istat. Fit-22 ta' Diċembru Justyne Caruana ħabbret ir-riżenja tagħha minn Ministru. Dakinhar Caruana qalet li se tkun qed tikkontesta r-rapport tal-Kummissarju Hyzler u li għandha xi riservi dwar il-proċedura li ntużat. Hi kitbet li permezz tal-avukati tagħha, bdiet proċeduri quddiem il-Prim Awla tal-Qorti Ċivili fil-ġurisdizzjoni kostituzzjonali tagħha. Tirriżenja Justyne Caruana Il-Kummissarju għall-Istandards fil-Ħajja Pubblika George Hyzler kien sab li Caruana kienet kisret il-kodiċi tal-etika meta tat kuntratt ta' €5,000 lill-ħabib tagħha Daniel Bogdanovic minkejja li dan ma kellu l-ebda kwalifiki. Din kienet it-tieni darba li Caruana rriżenjat mill-Kabinett. F'Jannar 2020, hi rriżenjat mill-kariga ta' Ministru għal Għawdex wara li kien żvelat li l-eks raġel tagħha Silvio Valletta kien qrib ħafna ma' Yorgen Fenech, li huwa akkużat b'kompliċità fil-qtil tal-ġurnalista Daphne Caruana Galizia. Rapporti fuq il-ġurnali qegħdin jgħidu li l-avukati ta' Caruana ressqu protest ġudizjarju quddiem il-qrati fejn qegħdin isejħu lill-kumitat parlamentari li hu rrappreżentat mill-Ispeaker biex jassigura smiegħ xieraq u biex ma jkunx ġudikat id-dibattiti fuq ir-rapport tal-Kummissarju għall-Istandards. Minkejja l-kawża, il-Kumitat tal-Istandards jista' jafdotta l-proċedura stabilita minn dik l-istess liġi li qed tiġi kkontestata fil-qorti. It-tim legali ta' Caruana saħaq li l-kumitat parlamentari għandu interess fil-proċeduri kostituzzjonali ta' Caruana u għalhekk qegħdin jitolbu li l-Ispeaker ikun inkluż bħala parti mill-proċeduri. L-avukati ta' Caruana qed jargumentaw li m'hemm xejn fil-liġi li jeskludi liċ-chairman tal-kumitat li jingħaqad fi proċeduri kostituzzjonali. .td_uid_3_61dd7a574519f_rand.td-a-rec-img{text-align:left}.td_uid_3_61dd7a574519f_rand.td-a-rec-img img{margin:0 auto 0 0}